**Analiza pieţei muncii**

|  |  |  |
| --- | --- | --- |
|  | Tr.II 2019 | Tr.II 2020 |
| Populatia cu reşedinţă obişnuită total | 2640,4 | 2640,4 |
| Forţa de muncă | 943,0 | 857,7 |
| Populaţia ocupată | 901,1 | 821,5 |
| Şomeri conform BIM | 42,0 | 36,2 |
| Şomeri înregistraţi la ANOFM | 14,0 | 28,2 |
| Populaţia în afara forţei de muncă | 1232,2 | 1293,2 |

Pandemia COVID-19 a avut un impact negativ asupra pieţei muncii din Republica Moldova. Efectele ei asupra pieţei muncii au apărut la finele trimestrului I 2020, odată cu instituirea în ţară a stării de urgenţă şi a continuat să afecteze piaţa muncii şi pe tot parcursul trimestrului II 2020.

**Forţa de muncă** în trimestrul II a constituit **857,7** mii persoane, fiind în descreştere cu 85,3 mii persoane comparativ cu trimestrul II 2019 (**943,0 mii**).

Aceiaşi tendinţă de descreştere a avut şi

**populația ocupată** de la **901,1** mii persoane în trimestrul II 2019, la **821,5** mii persoane în trimestrul II 2020, ponderea bărbaţilor fiind mai mare faţă de cea a femeilor (**52,2 %** bărbaţi şi **47,8%** femei). În aspect de rural/urban se observă o pondere mai mare a persoanelor ocupate în mediul rural comparativ cu cel urban.

Conform datelor cercetării AFM realizată de Biroul Naţional de Statistică, fiecare a zecea persoană în vârstă de 15 ani şi peste a declarat că situaţia epidemiologică din ţară a avut un impact direct asupra relaţiei lor cu piaţa muncii. Cca **24,4 %** din totalul populaţiei ocupate (**901,1mii**) au declarat că le-a fost afectată situaţia la locul de muncă, populaţia feminină fiind afectată într-o proporţie mai mare (**60,5%**) în comparaţie cu cea masculină **(39,5%**). Impactul pandemiei asupra situaţiei la locul de muncă s-a manifestat prin: întreruperea/sistarea activităţii, prestarea muncii la domiciliu,trecerea la programul de lucru parţial, micşorarea orelor de muncă efectiv lucrate. Ca rezultat al întreruperii activităţii numărul persoanelor care au avut un loc de muncă dar care nu au lucrat deloc în trimestrul II 2020 s-a majorat de 8 ori în comparaţie cu trimestrul II 2019, motivul absenţei fiind:concediu neplătit **31,4%,** staţionarea activităţii **21,9%**, s-au aflat in şomaj tehnic **20,3%** şi au fost nevoiţi sa-şi ia concediul de odihnă **17,0%**. Totodată, a crescut de mai mult de 10 ori şi numărul persoanelor care au prestat munca la domiciliu ponderea cea mai mare constituind lucrătorii din învăţământ (**66,7%**). Din numărul total de persoane ocupate cu program de lucru parţial, fiecare a treia a declarat că a trecut la programul parţial de lucru din cauza pandemiei, motivele principale fiind lipsa clienţilor sau a comenzilor şi transferul din iniţiativa angajatorului la un asemenea program de lucru. Persoanele care au lucrat mai puţine ore pe săptămână au invocat aceleaşi motive ca şi persoanele care nu au lucrat defel: şomajul tehnic şi staţionarea activităţii unităţii. Din distribuţia persoanelor ocupate pe **activităţi economice** rezultă că fiecare a 5-a persoană ocupată, activa în sectorul agricol (**22,9%**). Dacă vorbim de activităţile **non-agricole** ponderea persoanelor ocupate în **industrie** și **construcţii** au rămas la nivelul anului precedent în industrie **14,7%** iar construcţii **7%** iar în sectorul **servicii** putem menţiona o descreştere de **9,8%** faţă de anul 2019.

**Numărul șomerilor,** estimat conform definiţiei Biroului Internaţional al Muncii (BIM) a constituit **36,2** mii persoane şi a avut tendinţă de descreştere (**cu 14%**) comparativ cu trimestrul II 2019 (**42,0 mii**). Totodată,criza cauzată de COVID – 19 a dus la o majorare de **4,9 %** a **populaţiei în afara forţei de muncă** de 15 ani şi peste de la **1232,2** mii persoane în trimestrul II 2019, la **1293,2** mii persoane în trimestrul II 2020.

Un efect negativ al pandemiei COVID-19, a constituit şi dublarea numărul şomerilor înregistraţi în baza de date a Agenției Naționale pentru Ocuparea Forței de Muncă (ANOFM), în I semestru al anului 2020 (**28,2 mii**) în comparaţie cu perioada respectivă a anului precedent (**14,0 mii**), creşterea menţinîndu-se şi pe parcursul a 9 luni (**37,3 mii**). Această creştere a mai fost influenţată şi de acordarea ajutorului de șomaj lunar în cuantum de 2775 lei pe perioada stării de urgenţă, persoanelor fără un loc de muncă sau care au pierdut locul de muncă în această perioadă. Din numărul şomerilor înregistraţi - **53%** aveau vârsta cuprinsă între **30-49 ani, 29%** vârsta cuprinsă între **50-63 ani** şi **9%** persoanele între **25-29 ani**, la polul opus aflându-se cei cu vârsta **16-24** ani cu **7%.**

Conform **studiilor** din numărul total de șomeri înregistrați la ANOFM, o pondere mai mare au constituit persoanele cu studii primare/gimnaziale (**46%**), urmate de cele cu studii secundar-profesionale și colegiale/universitare a cite (**19**%) şi studii liceale (**17%**). Se atestă o creștere a ponderii șomerilor înregistrați cu studii primare/gimnaziale și o scădere a ponderii celor cu studii colegiale/universitare. Nivelul de instruire a persoanelor care apelează la serviciile ANOFM este tot mai scăzut, ceea ce face dificilă plasarea lor în câmpul muncii (**3774**).

**Rata şomajului** în trimestru II 2020 la nivel de ţară a înregistrat valoarea de **4,2%,** fiind mai mică faţă de trimestrul II 2019 (4,5%). S-a mărit rata şomajului în rândul tinerilor cu vârsta (15-24 ani) de la **8,3%** la **12,6%** iar în categoria de vârstă (15-29) s-a micşorat de la **6,7%** la **5,6%**.

Dacă e să vorbim despre tineriii din grupul **NEET** putem menţiona faptul, că avem o pondere de **18,9%** in categoria de vârstă 15-24 ani, **27,6 %**în categoria de vârstă 15-29 ani şi **32,6%** în categoria de vârstă 15-34 ani.

|  |  |
| --- | --- |
|  | În 6 luni 2020 în baza de date a ANOFM au fost înregistrate **12467** locuri de muncă vacante din care **67%** au constituit locurile oferite muncitorilor și **33%** specialiștilor. Se atestă mari discrepanţe a cererii cu oferta forţei de muncă: **88%** din locurile vacante înregistrate erau din mediu urban, iar **12%** din mediu rural, pe când şomerii au constituit **39%** din mediu urban şi **61%** din mediu rural. |

**Observatorul pieţei muncii**